QUEZON CITY, April 1 – Dako an pasalamat nira Arneldo ngan Felisa Arbas, survivors han makusog nga bagyo nga Yolanda, dara han dako nga suporta han gobyerno ha ira ngan han aada ha ira komunidad.
An magti-ayon nga Arbas in pira la han haros 366 nga pamilya nga beneficiaries han housing units ha permanent relocation site han Barangay Pago. Kaapi gihapon hira han cash grants han Pantawid Pamilyang Pilipino Program, sumat hin usa nga mensahe tikang ha Department of Social Welfare and Development han Lunes.
Nag-uukoy an magti-ayon ha baybay han Barangay San Roque kun diin ngatanan nga balay in naruba dara han dako nga dulok han pagbagyo Yolanda han ika 8 han Nobyembre, 2013.
Nahinumdom pa hi Arneldo nga naglinutaw lutaw hiya han hilarom ngan mahugaw nga katubigan han pagbagyo.
Kataliwan han bagyo, dida na hira pagpuyo han tents ha Brgy. Canramos.
Housing project
Dire mag-iiha, magkakamay-ada na bag-o nga balay hira Arneldo ngan Felisa pina-agi han joint housing project han gobyerno nga pribado nga sektor.
Han naglabay nga bulan, nagpirmahay hin katarangdu-an an mga opisyales han National Housing Authority (NHA), Department of Public Works and Highways (DPWH), Housing and Urban Development Coordinating Council (HUDCC), Gawad Kalinga, ngan municipal government para pagpatuman han housing project.
Kada beneficiary in tatagan hin duha ka andana nga balay nga may hilu-agun nga 36-sq. meters. An balay in mayda kusina gihapon ngan koneksyon hin tubig ngan kuryente.
Ginsabi ni Mayor Pelagio Tecson nga an Gawad Kalinga in nagdonar hin 2.4-hectare nga tuna para han housing project.
Hini nga proyekto, an beneficiaries in mabulig pagbalay.
Mabulig naman hira Arneldo ngan Felisa ha monitoring han volunteers.
“Sa ngayon, gumagawa kami dito araw-araw para mas mabilis na maitayo ang mga bahay,” segun kan Felisa.
Segun naman kan Dolores Leiros, 70 anyos, “Matanda na ako, kaya nakakatulong lang ako dalawang beses sa isang linggo mula alas-otso ng umaga hanggang alas-singko ng hapon, pero masaya ako at mabibigyan ako ng bahay. ”
Self-reliant community
Ginpahayag ni Mayor Tecson nga an relocation site in mayda kalsada ngan mga kinahanglanun han mga tawo sama han eskoylahan, community center, basketball court, ngan access roads.
Nagdumara naman daw an Municipal Social Welfare and Development Officer Marina Tolibas hin community organizing activities para hibaro ngan ma-andam an mga beneficiaries han ira mga responsibilidad, dire la han pagtukod han balay kundi makatukod hin mahimyang ngan self-reliant community.
Magbubutang pa daw segun kan Gawad Kalinga Project Manager, Manny Santos, hin duha nga shelter sites para han iba nga biktima han trahedya nga naukoy ha “No Dwelling Zones”. Aadto daw ini ha Barangays Maribi ngan Sacme.
Visit
Ginbisita ni Secretary of Social Welfare and Development Corazon Juliano-Soliman an lugar kaupod hi Australian Ambassador to the Philippines, Bill Tweddell.
Mahatag daw an Australian Government hin kadugangan nga P403 million pagbulig han local government units ngan mga komunidad nga apektado han bagyo Yolanda.
Nalipay daw hi Sec. Soliman komo padayon an sumpayan ngan bubligay han national and local governments ngan pribado nga sektor paghatag puruy-anan han mga biktima han trahedya.
Ngani mas nalipay pa daw an Secretary ha pagkita han maglipayon nga nawong han mga shelter beneficiaries ha pakipag harampang ni Ambassador Tweddell.(dswd.gov.ph) (trans: nbq/PIA 8-Samar)
http://news.pia.gov.ph/index.php?article=1781396248154
war_Latn war_Latn war_Latn war_Latn war_Latn eng_Latn war_Latn war_Latn war_Latn war_Latn war_Latn war_Latn tgl_Latn tgl_Latn eng_Latn war_Latn war_Latn war_Latn eng_Latn eng_Latn war_Latn war_Latn war_Latn zho_Hans